《过锦湾望岳亭》
宋代·燮元圃

十载重来一凭栏，光阴不改旧江山。
亭高下瞰龙藏室，天远遥瞻虎拜班。
耕钓每怀生处乐，驱驰未许老来閒。
雄风入座披襟好，静看渔舟上锦湾。

作者简介：燮元圃，湘潭（今湖南湘潭东南）人。度宗咸淳间进士。官至御史。尝筑室于杨梅洲为读书之所。事见清嘉庆《湘潭县志》卷二六。今录诗二首。